open-index/open-wikipedia-markdown huggingface dataset:
தாசரி நாகபூசண இராவு

**தாசரி நாகபூசண இராவு** (Dasari Nagabhushana Rao) இந்தியாவைச் சேர்ந்த ஓர் அரசியல்வாதியாவார். இந்திய பொதுவுடைமைக் கட்சியின் உறுப்பினராக இவர் இயங்கினார். 1992 ஆம் ஆண்டு முதல் 1997 ஆம் ஆண்டு வரை ஆந்திரப் பிரதேச பொதுவுடைமைக் கட்சியின் மாநிலச் செயலாளராகப் பணியாற்றினார். 1998 ஆம் ஆண்டில் மாநிலங்களவை உறுப்பினராகத் தேர்ந்தெடுக்கப்பட்டார் மற்றும் இந்திய பொதுவுடைமைக் கட்சியின்  தேசிய செயலக உறுப்பினராகவும் பணியாற்றினார்.  மாணவராக இருந்தபோதே அகில இந்திய மாணவர் கூட்டமைப்பில் சேர்ந்ததன் மூலம் தனது அரசியல் வாழ்க்கையைத் தொடங்கினார். 1953 ஆம் ஆண்டு முதல் 1955 ஆம் ஆண்டு வரை அனைத்திந்திய மாணவர் கூட்டமைப்பின் பொதுச் செயலாளராக இருந்தார்.
 
2008 ஆம் ஆண்டு ஏப்ரல் மாதம் 28 ஆம் தேதியன்று தனது 82 ஆவது வயதில்ல் தாசரி நாகபூசண இராவு இறந்தார். இவருக்கு இரண்டு மகன்களும் ஒரு மகளும் இருந்தனர். ஏழை மற்றும் வயதான மக்களுக்கு சேவை செய்யும் அமைப்பான சந்திர இராசேசுவர ராவ் அறக்கட்டளையை நிறுவியதன் பின்னணியில் இவர் முக்கிய கருவியாக இருந்தார். இந்தியப் பொதுவுடைமைக் கட்சியின் ஆந்திரப் பிரதேச மாநிலத் தலைமையகமான தாசரி நாகபூசண இராவு பவன் இவரது நினைவாகப் பெயரிடப்பட்டது.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:2008 இறப்புகள்
பகுப்பு:ஆந்திரப் பிரதேச அரசியல்வாதிகள்
பகுப்பு:இந்தியப் பொதுவுடைமைக் கட்சி அரசியல்வாதிகள்
இலித்தியம் முத்தெலூரைடு

**இலித்தியம் முத்தெலூரைடு** (*Lithium tritelluride*) என்பது LiTe3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியமும் தெலூரியமும் சேர்ந்து இந்த இடைச்செருகல் சேர்மம் உருவாகிறது. Li-Te அமைப்பின் மூன்று அறியப்பட்ட உறுப்பினர்களில் இதுவும் ஒன்றாகும். மற்றவை மூல உலோகங்களும் இலித்தியம் இருதெலூரைடும் (Li2te).

## கண்டுபிடிப்பு
இலித்தியம் முத்தெலூரைடு முதன்முதலில் 1969 ஆம் ஆண்டில் அமெரிக்க அணுசக்தி ஆணையத்தின் ஆராய்ச்சியாளர்களால் கண்டுபிடிக்கப்பட்டது. அணு உலையை குளிர்விக்க உருகிய தெலூரியம்  உப்புகளைப் பயன்படுத்துவதற்கான சாத்தியக்கூறுகளால் இருப்பதால் இச்சேர்மம் பற்றிய ஆராய்ச்சி முதன்மையாக தொடங்கியது.

## தயாரிப்பு
பொருத்தமான விகிதவியல் அளவுகளில் இலித்தியம் மற்றும் தெலூரியத்தைச் சேர்த்து சூடாக்குவதன் மூலம் இலித்தியம் முத்தெலூரைடை தயாரிக்க முடியும். இச்சேர்மம் 304 ° செல்சியசு வெப்பநிலைக்கு நிலைப்புத்தன்மை அற்றதாக உள்ளது; இந்த வெப்பநிலைக்கு கீழே விடப்பட்டால் சிதைந்து, தெலூரியம் ஆவியை வெளியிடுகிறது.

## கட்டமைப்பு
கட்டமைப்பு ரீதியாக, இலித்தியம் முத்தெலூரைடு தெலூரியத்திற்கு  இணையான கிராபீன் போன்ற தளங்களால் ஆனதாகும். இந்த தளங்களில் உள்ள அணுக்கள் தெலூரியத்தின் "செங்குத்து" நெடுவரிசைகளை உருவாக்க சீரமைக்கப்படுகின்றன; இலித்தியம் அயனிகள் பின்னர் ஒவ்வொரு தெலூரியம் அறுகோணத்தின் மையத்திலும் ஓடும் நெடுவரிசைகளை உருவாக்குகின்றன.
## மேற்கோள்கள்

பகுப்பு:இலித்தியம் சேர்மங்கள்
பகுப்பு:தெலூரியம் சேர்மங்கள்
கீழ்த்திசை பச்சைப் பஞ்சுருட்டான்

**கீழ்த்திசை பச்சைப் பஞ்சுருட்டான்** (அறிவியல் பெயர்: *Merops orientalis orientalis*) என்பது பச்சைப் பஞ்சுருட்டானின் துணையினம் ஆகும். இது இந்தியா, இலங்கை போன்ற நாடுகளில் காணப்படுகிறது.

## விளக்கம்
கீழ்த்திசை பச்சைப் பஞ்சுருட்டான் பறவையானது சிட்டுக்குருவி அளவில் சுமார் 23 செ.மீ. நீளம் இருக்கும். இதன் அலகு கறுப்பாகவும், விழிப்படலம் சிவப்பாகவும், கால்கள் கறுப்பாகவும் இருக்கின்றன. நெற்றி பச்சையாகவும், தலையும் பிடரியும் பொன் நிறத்திலும் இருக்கின்றன. மோவாயும் கண்ணுக்குக் கீழ் ஒரு சிறு கோடும், தொண்டை நாலங் கலந்த பச்சையாக இருக்கும். மார்புக்கும் கழுத்துக்கும் இடையே சிறு கருவளையம் காணப்படும். மார்பும் வயிறும் பச்சை நிறத்தில் இருக்கும். ஐந்து செ. மீ. நாளமுள்ள இதன் வாலின் நடு இறகுகள் மேலும் ஐந்து செ.மீ. அளவுக்கு கம்பி போல நீண்டிருக்கும்.

## நடத்தை
காக்கை, மைனா போல எங்கும் சாதாரணமாக காணப்படும் பறவைகளுள் இதுவும் ஒன்றாகும். வேலிகளிலும், மின்கம்பிகளிலும் அமர்ந்திருக்க காணலாம். உட்கார்ந்திருக்கும் இடத்தில் இருந்து தாவிப் பறந்து பூச்சிகளைப் பிடித்து மீண்டும் அமர்ந்து விழுங்கும். கடற்கரைப் பகுதிகளிலும் இப்பறவையைக் காண இயலும். அங்கு மணல் வெளியில் தரையில் அமர்ந்து புழு பூச்சிகளைப் பிடிக்கும். பறக்கும் பூச்சிகளை விடாது துரத்தி இலாவகமாக பிடிக்கும் ஆற்றல் வாய்ந்தது. இதன் முதன்மை உணவாக வண்டுகள், பூச்சிகள் போன்றவை ஆகும்.

ட்ரீஇ, ட்ரீஇ, ட்ரீஇப் என பறக்கும் போதும் அமர்ந்திருக்கும் போதும் கத்தும்.

## இனப்பெருக்கம்
இவை மார்ச் முதல் மே முடிய இனப்பெருகம் செய்கின்றன. ஆற்றங்கரையில் உள்ள மண் திட்டுகள், சாலையோர கால்வாய்களின் மணல் திட்டுகள் போன்றவற்றில் வங்கு குடைந்து  அதன் உள்ளே நான்கு முதல் ஏழு வரையிலான வெள்ளை முட்டைகளை இடும். வங்கு குடைவது குஞ்சுகளைப் பேணுவது போன்றவற்றில் ஆண் பெண் பறவைகள் இணைந்து செயல்படும்.

## மேற்கோள்கள்

பகுப்பு:தென்னிந்தியப் பறவைகள்
பகுப்பு:இலங்கைப் பறவைகள்
பகுப்பு:ஈ-பிடிப்பான்கள்
பிரீதம் சிங் பன்வார்

**பிரீதம் சிங் பன்வார்** (*Pritam Singh Panwar*) என்பவர் இந்திய அரசியல்வாதியும் மற்றும் உத்தரகாண்டம் கிராந்தி தள தலைவர் மற்றும் உத்தராகாண்டச் சட்டமன்ற உறுப்பினர் ஆவார். இவர் 2002 உத்தரகாண்ட சட்டமன்றத் தேர்தல் மற்றும் 2012 தேர்தலில் யமுனோத்ரி தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். 2012 உத்தரகாண்ட சட்டப் பேரவைத் தேர்தலில் இந்தியத் தேசிய காங்கிரசின் கேதார் சிங் ராவத்தை தோற்கடித்தார்.  2017 உத்தரகாண்ட சட்டப்பேரவைத் தேர்தலில் தனௌல்டி சட்டமன்ற தொகுதியில் பாஜக வேட்பாளராப் போட்டியிட்டு வெற்றிபெற்றார்.

## மேற்கோள்கள்

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தராகண்டு நபர்கள்
லியுத்தேத்தியம்(III) அயோடைடு

**லியுத்தேத்தியம்(III) அயோடைடு** (*Lutetium(III) iodide*) என்பது LuI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலூட்டீசியமும் அயோடினும் சேர்ந்து இந்த  சேர்மம் உருவாகிறது.

## தயாரிப்பு
இலூட்டீசியம் தனிமத்துடன் அயோடினைச் சேர்த்து வினைபுரியச் செய்தால் இலூட்டீசியம்(III) அயோடைடு உருவாகிறது.:

: 2 Lu + 3 I2 → LuI3

வெற்றிடத்தில் இலூட்டீசியம் தனிமத்துடன் பாதரச அயோடைடைச் சேர்த்து 500 பாகை செல்சியசு வெப்பநிலையில் வினைபுரியச் செய்தாலும் இலூட்டீசியம்(III) அயோடைடு உருவாகும்.:

: 2 Lu + 3 HgI2 → 2 LuI3 + 3 Hg

இவ்வினையில் உருவாகும் பாதரசத்தை வடிகட்டுதல் முறை மூலம் தனியே பிரித்தெடுக்கலாம்.

இலூட்டீசியம்(III) அயோடைடு நீரேற்றை அமோனியம் அயோடைடுடன் சேர்த்து சூடுபடுத்தினால் நீரிலி நிலை இலூட்டீசியம்(III) அயோடைடு படிகமாகும்.

## பண்புகள்
பிசுமத்(III) அயோடைடு வகை படிக அமைப்பைக் கொண்டதாக இலூட்டீசியம்(III) அயோடைடு காணப்படுகிறது. பழுப்பு நிறத்தில் மிகவும் நீருறிஞ்சும் திடப்பொருளாகவும் அறியப்படுகிறது. காற்றில் விரைவாக ஈரப்பதத்தை உறிஞ்சி நீரேற்ருகளை உருவாக்கும் இதனுடன் தொடர்புடைய ஆக்சைடு அயோடைடும் உயர்ந்த வெப்பநிலையில் உடனடியாக உருவாகிறது. 

சீரியத்துடன் இலூட்டீசியம்(III) அயோடைடு சேர்மத்தை மாசாக கலந்து பாசிட்ரான் உமிழ்வு தளகதிர் வரைவிகளில் பயன்படுத்த வடிவமைக்கப்படுகிறது. நியூட்ரான் மற்றும் காமா கதிர்வீச்சைக் கண்டறிய LuI3-YI3-GdI3 மினுமினுப்பிகளில் இட்ரியம் அயோடைடு, கடோலினியம் அயோடைடு ஆகியவற்றுடன் இலூட்டீசியம்(III) அயோடைடையும் சேர்த்துப் பயன்படுத்தலாம்.

## மேற்கோள்கள்

பகுப்பு:லியுதேத்தியம் சேர்மங்கள்
பகுப்பு:அயோடைடுகள்
நாகர்கோவில் கிருஷ்ணன் கோயில்

**நாகர்கோவில் கிருஷ்ணன் கோயில்** என்பது தமிழ்நாடு மாநிலத்தில் கன்னியாகுமரி மாவட்டத்தின் நாகர்கோவில் பகுதியின், கிருஷ்ணன்கோவில் புறநகர்ப் பகுதியில்  அமையப் பெற்றுள்ள ஒரு பெருமாள் கோயில் ஆகும். குமரியின் குருவாயூர் (கன்னியாகுமரியின் குருவாயூர்) என்றும் இக்கோயில் அழைக்கப்படுகிறது.

கடல் மட்டத்திலிருந்து சுமார் 81 மீட்டர் உயரத்தில்,  என்ற புவியியல் ஆள்கூறுகள் கொண்டு, இந்த கிருஷ்ணன் கோயில் அமைந்துள்ளது.https://geohack.toolforge.org/geohack.php?pagename=%E0%AE%A8%E0%AE%BE%E0%AE%95%E0%AE%B0%E0%AF%8D%E0%AE%95%E0%AF%8B%E0%AE%B5%E0%AE%BF%E0%AE%B2%E0%AF%8D_%E0%AE%95%E0%AE%BF%E0%AE%B0%E0%AF%81%E0%AE%B7%E0%AF%8D%E0%AE%A3%E0%AE%A9%E0%AF%8D_%E0%AE%95%E0%AF%8B%E0%AE%AF%E0%AE%BF%E0%AE%B2%E0%AF%8D&params=8.1962_N_77.4261_E_type:landmark_region:IN

இக்கோயிலின் மூலவர் கிருஷ்ணன்; தாயார்கள் சத்யபாமா மற்றும் ருக்மணி ஆவர். சிவலிங்கம், கருடாழ்வார், நம்மாழ்வார், பெரியாழ்வார், விஷ்வக்சேனர், சாஸ்தா, நாகர் ஆகியோரும் இக்கோயிலில் அருள்பாலிக்கின்றனர். இக்கோயிலின் தலவிருட்சம் நெல்லி மரம் ஆகும். கிருஷ்ண ஜெயந்தி, சித்ரா பௌர்ணமி, வைகுண்ட ஏகாதசி, சித்திரை பிரம்மோற்சவம் மற்றும் பங்குனி உத்திரம் ஆகியவை முக்கிய திருவிழாக்களாக இக்கோயிலில் கொண்டாடப்படுகின்றன.

## மேற்கோள்கள்

## வெளி இணைப்புகள்
* GeoHack - நாகர்கோவில் கிருஷ்ணன் கோயில்

பகுப்பு:கன்னியாகுமரி மாவட்டத்திலுள்ள பெருமாள் கோயில்கள்
இலித்தியம் பெரயோடேட்டு

**இலித்தியம் பெரயோடேட்டு** (*Lithium periodate*) என்பது LiIO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியம், ஆக்சிசன், அயோடின் ஆகிய தனிமங்கள் சேர்ந்து இச்சேர்மம் உருவாகிறது.

## பண்புகள்
இலித்தியம் பெர் அயோடேட்டு வெண்மை நிறத்தில் தூளாகக் காணப்படுகிறது. நீரை உறிஞ்சி நீரேற்றுகளாக மாறுகிறது. தண்ணீரில் கரையக் கூடியதாகவும் உள்ளது.

## மேற்கோள்கள்

பகுப்பு:இலித்தியம் உப்புகள்
பகுப்பு:பெர் அயோடேட்டுகள்
இலித்தியம் மெட்டாசிலிக்கேட்டு

**இலித்தியம் மெட்டாசிலிக்கேட்டு** (*Lithium metasilicate*) என்பது Li2SiO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்

## தயாரிப்பு
515 முதல் 565 ° செல்சியசு வெப்பநிலையில் இலித்தியம் கார்பனேட்டுடன் சிலிக்கான் டை ஆக்சைடை சேர்த்து வினைபுரியச் செய்து இலித்தியம் மெட்டாசிலிக்கேட்டு  தயாரிக்கப்படுகிறது.

## பயன்கள்
இலித்தியம் மெட்டாசிலிகேட்டு உருகுவது வெப்பமின்னிரட்டைகளின் அளவுத்திருத்தத்திற்கு பயன்படுத்தப்படுகிறது.

## மேற்கோள்கள்

பகுப்பு:இலித்தியம் சேர்மங்கள்
பகுப்பு:மெட்டாசிலிக்கேட்டுகள்
பகுப்பு:கனிம சிலிக்கான் சேர்மங்கள்
மெட்டாசிலிக்கேட்டு

**மெட்டாசிலிக்கேட்டுகள்**  (*metasilicateச்*) என்பவை SiO2−3 என்ற் வாய்ப்பாட்டைக் கொண்டிருக்கும் அயனிகளைப் பெற்றுள்ள சிலிக்கேட்டுகளைக் குறிக்க்கும். MI2SiO3 மற்றும் MIISiO3  என்பது இவற்றின் பொதுவான விகிதவியல் அளவுகளாகும். மெட்டாசிலிக்கேட்டுகள் வளைய வடிவங்களில் காணப்படும். குறிப்பாக (SiO3)612− என்ற வாய்ப்பாட்டைக் கொண்ட ஆற் மூலக்கூறு வளையங்களாக அல்லது (SiO3)n2− என்ற பொது கட்டமைப்பிலான சங்கிலிகளாக இவை இருக்கும். 

மெட்டாசிலிகேட்டு அயனியைக் கொண்ட பொதுவான சேர்மங்கள்:

மெட்டாசிலிசிக் அமிலம் (ஐதரசன் மெட்டாசிலிகேட்டு)
சோடியம் மெட்டாசிலிகேட்டு
கால்சியம் மெட்டாசிலிகேட்டு
 

## மேற்கோள்கள்

பகுப்பு:மெட்டாசிலிக்கேட்டுகள்
பகுப்பு:கனிம வேதியியல் சேர்மங்கள்
பகுப்பு:சிலிக்கான் ஆக்சி எதிர்மின்னயனிகள்
கீழ மாசி வீதி

**கீழ மாசி வீதி** என்பது தமிழ்நாடு மாநிலத்தில் மதுரை மாவட்டத்தின் மதுரை நகரில் உள்ள பரபரப்பான, வியாபார மற்றும் குடியிருப்புப் பகுதியாகும்.
## அமைவிடம்
கடல் மட்டத்திலிருந்து சுமார் 186 மீட்டர் உயரத்தில்,  என்ற புவியியல் ஆள்கூறுகள் கொண்டு, கீழ மாசி வீதி அமையப் பெற்றுள்ளது.https://geohack.toolforge.org/geohack.php?pagename=%E0%AE%95%E0%AF%80%E0%AE%B4_%E0%AE%AE%E0%AE%BE%E0%AE%9A%E0%AE%BF_%E0%AE%B5%E0%AF%80%E0%AE%A4%E0%AE%BF&params=9.9211_N_78.1230_E_ தெற்கு வடக்காக நீண்டிருக்கும் இச்சாலையின் முக்கிய சந்திப்புகளாக தெற்கு மாசி வீதி, வெண்கலக் கடைத் தெரு, அம்மன் சன்னதி தெரு, எழுகடல் தெரு, எழுகடல் அக்ரஹாரம் தெரு, மேலநாப்பாளையம் தெரு, தாசில்தார் பள்ளிவாசல் தெரு, வடக்கு மாசி வீதி, வடக்கு வெளி வீதி ஆகியவை அமைந்துள்ளன.

ஆண்டு தோறும் மதுரையில் நடைபெறும் சித்திரைத் திருவிழாவின் தேரோட்டம் அன்று சுவாமி தேர் மற்றும் அம்மன் தேர் ஆகியவை கீழ மாசி வீதி, வடக்கு மாசி வீதி, மேல மாசி வீதி மற்றும் தெற்கு மாசி வீதி என‌ நான்கு வீதிகளிலும் வலம் வருவது வழக்கம்.

மதுரையில், 'ஸ்மார்ட் சிட்டி' திட்டத்திற்காக தேர்ந்தெடுக்கப்பட்ட முதன்மை மண்டலங்களில் கீழ மாசி வீதி பகுதியும் ஒன்று. 'ஸ்மார்ட் சிட்டி' திட்டப் பணிகளில் ஒன்றான சாலைப் பணிகள் கீழ மாசி வீதி மற்றும் வடக்கு மாசி வீதிகளில் காலை நேரங்களில் மட்டும் நடைபெற்றன (இரவு நேரங்களில் சரக்குகளை ஏற்றவும் இறக்கவும் அனுமதி).

கீழ மாசி வீதியில் அமைந்துள்ள கருப்பண்ணசாமி கோயில், தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.

## மேற்கோள்கள்

## வெளி இணைப்புகள்
* GeoHack - கீழ மாசி வீதி

பகுப்பு:மதுரையில் போக்குவரத்து
பகுப்பு:சாலைகள்
கோபால் காமத்து

**கோபால் அபா காமத்து** (*Gopal Apa Kamat*) இந்தியாவைச் சேர்ந்த ஓர் அரசியல்வாதியாவார். 1917 ஆம் ஆண்டு சூலை மாதம் 22 ஆம் தேதியன்று இவர் பிறந்தார்.  சுதந்திரப் போராட்ட வீரர், பத்திரிகையாளர் மற்றும் வழக்கறிஞர் என பன்முகத்தன்மை கொண்டவராக அறியப்படுகிறார். கோவா சட்டமன்றத்தின் முன்னாள் உறுப்பினராக இருந்தார், 1967 ஆம் ஆண்டு முதல் 1972 ஆம் ஆண்டு வரை சத்தாரி சட்டமன்றத் தொகுதியை பிரதிநிதித்துவப்படுத்தினார். அதே காலத்தில் கோவா சட்டமன்றத்தின் முன்னாள் சபாநாயகராகவும் இருந்தார். 1990 ஆம் ஆண்டு மே மாதம் 2 ஆம் தேதியன்று இவர் காலமானார். 

## மேற்கோள்கள்

பகுப்பு:1917 பிறப்புகள்
பகுப்பு:1990 இறப்புகள்
பகுப்பு:இந்திய அரசியல்வாதிகள்
பகுப்பு:கோவா நபர்கள்
பகுப்பு:விடுதலைப் போராட்ட வீரர்கள்
தென்னிந்திய பனங்காடை

**தென்னிந்திய பனங்காடை** (அறிவியல் பெயர்: *Coracias benghalensis indicus* என்பது பனங்காடையின் துணையினம் ஆகும். இது நடு மற்றும் தென்னிந்தியாவிலும் இலங்கையிலும் காணப்படுகிறது.

## விளக்கம்
தென்னிந்திய பனங்காடையானது புறா அளவுள்ளதாக சுமார் 30 செ. மீ. நீளம் இருக்கும். இதன் அலகு கறுப்பு நிறத்திலும், கால்கள் ஆழ்ந்த ஆரஞ்சு மஞ்சள் நிறத்திலும், விழிப்படலம் ஆழ்ந்த பழுப்பு நிறத்திலும் இருக்கும். இதன் தலையும் பிடரியும் பசுமை கலந்த நீல நிறத்தில் இருக்கும். பின் கழுத்தில் ஊதா நிறப்பட்டைகள் காணப்படும். மேல் முதுகு பளபளக்கும் பசுமை தோய்ந்த பழுப்பு நிறத்திலும், கீழ் முதுகு நீல நிறத்திலும், பிட்டமும் வால்மேல் இறகுகளும் பசுநீல நிறத்தில் இருக்கும். மோவாய், தொண்டை, மார்பு ஆகியன வைன் நிறத்தில் இருக்கும். கழுத்தில் சிறு கோடுகள் காணப்படும். பக்கங்களும் வாலடி இறகுகளும் வெளிர் நீலமாக இருக்கும். நீலமும் பசுமையும் கலந்ததாக வயிற்றின் நிறம் இருக்கும்.

## பரவலும் விழிடமும்
தென்னிந்திய பனங்காடையானது நடு மற்றும் தென்னிந்தியாவிலும் இலங்கையிலும் காணப்படுகிறது. மலைகளில் 1000 மீட்டர் உயரம் வரை காணப்படுகிறது. 

## நடத்தை
இவை பொதுவாக தனித்தோ அல்லது இணையாகவோ தந்திக் கம்பங்கள் மீதும், இலை தழைகள் மிகுதியாக இல்லாத மரக் கிளைகளில் அமர்ந்து சுற்றிலும் நோட்டம் விட்டபடி இருக்கும். அவ்வாறு அமர்ந்து இருக்கம்போது அவ்ப்போது வாலை மட்டும் அசைத்தபடி இருக்கும். தரையில் இரையைக் கண்டால் மெல்லப் பறந்து வந்து இரையைப் பிடித்து அங்கேயோ அல்லது முன்பு அமர்ந்து இருந்த இடத்திற்கோ எடுத்துச் சென்று உண்ணும். இவை பூச்சிகள், வண்டுகள், ஓணான், சிறு பறவைக் குஞ்சுகள் போன்றவற்றை உணவாகக் கொள்ளும்.

சில சமயங்களில் தொடர்ந்து காக், காக், காக், என பெருத்த ஆரவாரக் குரலில்  கத்தியபடி இருக்கும்.

## இனப்பெருக்கம்
இவை பெப்ரவரி முதல் ஆகத்து வரை இனப்பெருக்கம் செய்கின்றன. காதலூட்டத்தின் ஒரு பகுதியாக ஆண் பறவை உயரமாகப் பறந்து பின் இறக்கையை மடித்துக் கொண்டு தலை கீழாக விழுவதும், சுற்றிப் பறந்தும் ஆரவாரம் செய்தும் பெண் பறவையைக் கவரும். இனப்பெருக்கம் செய்யாத காலத்திலம் கூட தனித்து இப்பறவை பொழுது போக்காக இவ்வாறு செய்வதும் உண்டு. இவை பனை மரத்தில் உள்ள பொந்துகளிலும், கட்டடங்களில் உள்ள பொந்துகளிலும் புல், வைக்கோல் குப்பை போன்றவற்றைக் கொண்டு மெத்தென்று ஆக்கி, அதில் மூன்று அல்லது நான்கு வெள்ளை முட்டைகளை இடும்.

## மேற்கோள்கள்

பகுப்பு:தென்னிந்தியப் பறவைகள்
பகுப்பு:இலங்கைப் பறவைகள்
இலங்கை கொண்டலாத்தி

**இலங்கை கொண்டலாத்தி** (அறிவியல் பெயர்: *Upupa epops ceylonensis* என்பது ஐரோவாசிய கொண்டலாத்தியின் துணையினம் ஆகும். இப்பறவை நடு, தென்னிந்தியா, இலங்கை போன்ற பகுதிகளில் காணப்படுகிறது.

## விளக்கம்
இலங்கை கொண்டலாத்தியானது மைனா அளவில் சுமார் 23 செ.மீ. நீளம் இருக்கும். இதன் அலகு கறுப்பாகவும், விழிப்படலம் பழுப்பாகவும், கால்கள் ஈய நிறத்திலும் இருக்கும். இதன் உடலின் மேற்பகுதி கறுப்பும் வெள்ளையுமான பட்டைகளோடு வடிக் குதிரை போல இருக்கும். இதன் விசிறி போன்ற தலைக் கொண்டை கருஞ்சிவப்பு நிறத்தில்  கருப்பு விளிம்போடு காட்சியளிக்கும். மார்பு லேசான கருஞ்சிவப்பு நிறத்திலும், வயிறும் வாலடியும் வெண்மையாகவும் இருக்கும். இப்பறவையின் தலை முழுவதும் நல்ல கருஞ்சிவப்பாக இருக்கும்.

## பரவலும் வாழிடமும்
இலங்கை கொண்டலாத்தியானது நடு, தென்னிந்தியா, இலங்கை போன்ற பகுதிகளில் இனப்பெருக்கம் செய்து வாழ்கின்றன. இப்பறவை மலைகளில் 3000 மீட்டர் உயரம் வரை காணப்படுகிறது. 

## நடத்தை
இலங்கை கொண்டலாத்தி சிற்றூர் புறங்களிலும் நகரங்களிலும் எங்கும் காணப்படுவதாக உள்ளது. தோட்டங்கள் விளை நிலங்கள் சார்ந்த பகுதிகளில் தனியாகவோ அல்லது இணையாகவோ காணப்படும். இது தன் நீண்ட அலகால் தரையைக் கிளறிப் புழு பூச்சிகளைப் பிடித்தபடி இங்கும் அங்கும் ஓடித் திரியும். வேலிகளில் அமர்ந்தபடி கரிச்சானைப் போலப் பாய்ந்து பறக்கின்ற பூச்சிகளைப் பிடிப்பதும் உண்டு. ஒன்று சேர்ந்து கூராக அமைந்த கொண்டை அடிக்கடி விசிறி போல விரிவதும் உண்டு. இது தன் உணவாக புழு, பூச்சிகள், அவற்றின் முட்டைகளை கொள்கிறது.

## இனப்பெருக்கம்
இவை சனவரி முதல் மே வரை இனப்பெருக்கம் செய்கின்றன. மரப் பொந்துகளிலும், சுவர்களில் உள்ள பொந்துகளிலும் வைக்கோல் போன்றவற்றைக் கொண்டு மெத்தென கூடமைக்கின்றன. அக்கூட்டில் நான்கு முதல் ஏழு வரையிலான பசுமை கலந்த வெளிர் நீல நிற முட்டைகளை இடுகின்றன.

## மேற்கோள்கள்
 

பகுப்பு:தென்னிந்தியப் பறவைகள்
பகுப்பு:இலங்கைப் பறவைகள்
பகுப்பு:கொண்டலாத்திகள்
தயோபாசுபோரைல் அயோடைடு

**தயோபாசுபோரைல் அயோடைடு** (*Thiophosphoryl iodide*) என்பது  PSI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
பாசுபரசு மூவயோடைடுடன் கார்பன் டைசல்பைடில் உள்ள கந்தகத்தை சேர்த்து 10-15 பாகை செல்சியசு வெப்பநிலையில் பல நாட்களுக்கு இருளில் வைத்திருந்தால் தயோபாசுபோரைல் அயோடைடு உருவாகிறது. 

இலித்தியம் அயோடைடுடன் தயோபாசுபோரைல் புரோமைடைச் சேர்த்து வினைபுரியச் செய்து தயோபாசுபோரைல் அயோடைடை தயாரிக்க எடுக்கப்பட்ட முயற்சியில் இதற்குப் பதிலாக PSBr2I மற்றும் PSBrI2 என்ற வாய்ப்பாடுகளைக் கொண்ட கலப்பு தயோபாசுபோரைல் ஆலைடுகள் உருவாகின.

## மேற்கோள்கள்

பகுப்பு:தயோபாசுபோரைல் சேர்மங்கள்
பகுப்பு:தயோ ஆலைடுகள்
பகுப்பு:கனிம வேதியியல் சேர்மங்கள்
பகுப்பு:கனிமவேதியியல் பாசுபரசு சேர்மங்கள்
தங்சோ பாயிட்டு

**தங்சோ பாயிட்டு (Thangso Baite)**   இந்தியாவைச் சேர்ந்த ஓர் அரசியல்வாதியாவார். 2009 ஆம் ஆண்டு முதல் 2019 ஆம் ஆண்டு வரை 15 ஆவது மற்றும் 16 ஆவது மக்களவையில் ஓர் உறுப்பினராக இருந்தார். வடகிழக்கு இந்தியாவில் அமைந்துள்ள மணிப்பூர் மாநிலத்தின் மணிப்பூர் புறநகர் தொகுதியை இவர் பிரதிநிதித்துவப்படுத்தினார்.  இந்திய தேசிய காங்கிரசு  அரசியல் கட்சியின் வேட்பாளராகவும் இருந்தார். நிகாம்கோடோங்கு பாயிட்டு  மற்றும்  ஒட்வாக்கு பாயிட்டு தம்பதியருக்கு இரண்டாவது மகனாகப் பிறந்தார். இக்குடும்பம் மணிப்பூரின் சுராசந்த்பூர் மாவட்டத்தில் உள்ள தோங்சாங்கு கிராமத்தை வாழ்விடமாகக் கொண்டிருந்தது.

இதற்கு முன்னதாக  இவர் 2002 ஆம் ஆண்டு  முதல் 2007 ஆம் ஆண்டு வரை 60-சிங்கட்டு  சட்டமன்றத் தொகுதியைப் பிரதிநிதித்துவப்படுத்தி  8 ஆவது மணிப்பூர் சட்டமன்ற உறுப்பினராகவும், 2002 ஆம் ஆண்டு முதல் 2005 ஆம் ஆண்டு வரை மணிப்பூர் அரசாங்கத்தின் மாநில அமைச்சராகவும் பணியாற்றினார்.

## மேற்கோள்கள்

## புற இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:16வது மக்களவை உறுப்பினர்கள்
பகுப்பு:1953 பிறப்புகள்
பகுப்பு:15வது மக்களவை உறுப்பினர்கள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:மணிப்பூர் நபர்கள்
மூலிகை ஆராய்ச்சி மேம்பாட்டு நிறுவனம்

**மூலிகை ஆராய்ச்சி மேம்பாட்டு நிறுவனம்** (*Herbal Research and Development Institute*) என்பது உத்தராகண்டம் மாநிலத்தில் உள்ள கோபேசுவரில் 1989ஆம் ஆண்டு நிறுவப்பட்ட அரசாங்க ஆராய்ச்சி நிறுவனம் ஆகும். உத்தராகண்டம் மாநிலத்தில் 18,000 தாவர சிற்றினங்கள் அடையாளம் காணப்பட்டுள்ளன. இவற்றில் சுமார் 1,800 மருத்துவ மதிப்புடையதாகக் கருதப்படுகிறது. ஆயுர்வேத பழமை நூல்களில் குறிப்பிடப்பட்டுள்ள மூலிகைகள், இப்பகுதியில் தொடர்ந்து முக்கியப் பங்கு வகிக்கின்றன. பாரம்பரிய உள்ளூர் மருத்துவர்களால் பொதுவாக இவை நவீன நோய்களைக் குணப்படுத்தப் பயன்படுத்தப்படுகின்றன.

## மேற்கோள்கள்

## வெளி இணைப்புகள்

* 

பகுப்பு:இந்திய மருத்துவங்கள்
லேகியம்

thumb|260x260px| பாத்திரத்தில் லேகியம்
**லேகியம்** (**[[ஆங்கிலம்]]:** *Lehya*; ), **லேகியா** என்றும் குறிப்பிடப்படுகிறது. இது ஒரு பாரம்பரிய இந்திய மருந்துக் கலவை அல்லது மிட்டாயினைக் குறிக்கிறது. 

## வகைப்பாடு
லேகியம் சித்த மருத்துவத்தின் ஒரு பொருளாக வகைப்படுத்தப்படுகிறது. இது ஆரோக்கியமான உடல் சத்து மருந்தாகக் கருதப்படுகிறது. இது செரிமான மற்றும் சுவாச பிரச்சனைகளைத் தீர்க்க உட்கொள்ளப்படுகிறது. லேகியம் உடலால் எளிதில் உறிஞ்சப்படும் பொருட்களை உள்ளடக்கியது.

## தேவையான பொருட்கள் மற்றும் தயாரிப்பு
thumb| உள்ளங்கையில் இஞ்சி (இஞ்சி) லேகியம் உருண்டை.
லேகியம், மஞ்சள் தூள், வெல்லம், சர்க்கரை, தேன், நீர் கொண்ட கலவையாகத் தயாரிக்கப்படுகிறது. நெய் பெரும்பாலும் ஒரு பாதுகாக்கும் பொருளாகச் சேர்க்கப்படுகிறது. லேகியம் கலவையினைத் தயாரித்த பிறகு, கலவையினை சிறிய உருண்டைகளாக உருட்டி, ஒரு பாத்திரத்தில் கடினபடுத்தி ஒரு வருடம் வரை உண்ணக்கூடியதாகவும் இருக்கும்.

## வகைகளும் பயன்களும்
லேகியத்தின் பல்வேறு வகைகள் உள்ளன. லேகியத்தில் அடங்கிய பொருட்களுக்கு ஏற்ப பெயரிடப்பட்டுள்ளன. மேலும் வெவ்வேறு பண்புகளை வழங்குகின்றன. உதாரணமாக, தமிழ்நாட்டில், *இஞ்சி லேகியம்*, இஞ்சியினை முக்கிய மூலப்பொருளாகக் கொண்டு தயாரிக்கப்பட்டு, பிரசவத்திற்குப் பிறகு மக்கட்பேற்றினையுடைய தாய்க்கு வழங்கப்படுகிறது. *தண்ணீர்விட்டான்* (சாத்தாவாரி) *லேகியம்* மற்றும் *சவுபாகியசுண்டி* (உலர்ந்த இஞ்சி பொடி) *லேகியம் ஆகியவை* இதேபோல் பயன்படுத்தப்படுகின்றன. *நெல்லிக்காய் லேகியத்தில்*, முக்கியப் பொருளான நெல்லிக்காய், குழந்தைகளுக்கு நோய் எதிர்ப்புச் சக்தியை அதிகரிக்க வழங்கப்படுகிறது.

தென்னிந்தியாவில், லேகியம் பெரும்பாலும் தீபாவளியின் போது தயாரிக்கப்படுகிறது. இது செரிமானத்திற்கு உதவுவதற்கும், பண்டிகையின் போது இனிப்புகளைச் சாப்பிடுவதால் ஏற்படும் மந்த விளைவுகளை எதிர்ப்பதற்கும் உதவுகிறது. *[[தி இந்து]]* நாளிதழின் படி, தீபாவளி லேகியம் அல்லது தீபாவளி மருந்து, சென்னையில் பிரபலமானது. மேலும் இது பண்டிகை நேரத்தில் பல வீடுகளில் தயாரிக்கப்படுகிறது.

*சிட்டுக்குருவி லேகியம்*, சிட்டுக்குருவி இறைச்சியிலிருந்து தயாரிக்கப்பட்டது. ஒரு காலத்தில் பாலுணர்வு நோக்கங்களுக்காக உட்கொள்ளப்பட்டது.

## மேலும் பார்க்க

* இந்தியாவின் பாரம்பரிய மருத்துவம்

## மேற்கோள்கள்

பகுப்பு:இந்திய மருத்துவங்கள்
பகுப்பு:சித்த மருத்துவம்
பகுப்பு:ஆயுர்வேதம்
காக்கிநாடா காஜா

**காக்கிநாடா காஜா** (*Kakinada Kaaja*)(தெலுங்கு :  కాకినాడ  కాజా) என்பது 1891ஆம் ஆண்டு இந்தியாவின் ஆந்திரப் பிரதேசத்தில் உள்ள காக்கிநாடா நகரத்திலிருந்து தோன்றிய இனிப்பு ஆகும்.

ஆகத்து 2018 நிலவரப்படி, ஆந்திரப் பிரதேச அரசு புவிசார் குறியீடு கேட்டு விண்ணப்பிக்கும் பணியில் ஈடுபட்டுள்ளது.

## வரலாறு
குண்டூர் மாவட்டத்தில் தெனாலிக்கு அருகில் உள்ள சீனப்பரிமி கிராமத்தைச் சேர்ந்த சிட்டிபேடி கோட்டய்யா 1891ஆம் ஆண்டு காக்கிநாடாவுக்குக் குடிபெயர்ந்து இந்த இனிப்பைத் தயாரிக்கும் இனிப்புக் கடையைத் தொடங்கியதாக வரலாறு தெரிவிக்கின்றது.

## மேற்கோள்கள்

பகுப்பு:ஆந்திர சமையல்
பகுப்பு:இந்திய இனிப்பு உணவுகள்
பியோதோசியைட்டு

**பியோதோசியைட்டு** (*Feodosiyite*)  மிகவும் அரிதான ஒரு குளோரைடு கனிமமாகும்.  Cu11Mg2Cl18(OH)8•16H2O. என்ற மூலக்கூற்று வாய்ப்பாட்டுடன் இது சமீபத்தில் அங்கீகரிக்கப்பட்டது. இதன் கட்டமைப்பு தனித்துவமானதாகும். பியோதோசியைட்டு உருசியாவின் டோல்பாச்சிக் எரிமலையில் இருந்து கிடைக்கிறது. பல அரிய எரிமலைவாய் கனிமங்களுக்கு இந்த எரிமலை பிரபலமானதாகும். வேதியியல் ரீதியாக ஒத்த தாதுக்கள் தாமிரம் மற்றும் மக்னீசியம் ஆகிய இரண்டையும் கொண்ட குளோரைடுகள் இவற்றுள் அடங்கும்.

## மேற்கோள்கள்

பகுப்பு:ஆலைடு கனிமங்கள்
பகுப்பு:தாமிரம்(II) கனிமங்கள்
பகுப்பு:மக்னீசியக் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:கனிமங்கள்
இந்திய சிந்தி மொழியியல் நிறுவனம்

**இந்திய சிந்தி மொழியியல் நிறுவனம்** (*Indian Institute of Sindhology*) என்பது சிந்தி மொழி, இலக்கியம், கல்வி, கலை மற்றும் கலாச்சாரம் தொடர்பான துறைகளில் மேம்பட்ட ஆய்வுகள் மற்றும் ஆராய்ச்சிக்கான மையமாகும். சிந்தி சமூகத்தின் பண்பாட்டு மரப்ய்வளத்தினைப்பாதுகாத்தல் மற்றும் மேம்படுத்தி இளைய தலைமுறையினரிடம் இதைப் பரப்புவதன் மூலம் சிந்தி மொழியின் தொடர்ச்சியை உறுதி செய்வது இதன் முதன்மை நோக்கமாகும்.

இந்த அமைப்பு ஏற்கனவே சிந்தி கலாச்சார நெறிமுறைகளின் பழைய இலக்கிய வளங்களைப் பரப்பும் பணியில் உள்ளது. இது இதற்காகத் தனது செயலில் உள்ள பள்ளியைக் கொண்டுள்ளது. இது அமைப்பின் கட்டிடத்தின் தனிப் பிரிவில் இப்பள்ளிச் செயல்படுகிறது. கூடுதலாக, சிந்தி மொழியின் பதிவை வைத்திருக்க, முந்தைய காலத்தின் குறிப்பிடத்தக்கப் புத்தகங்களும், அமைப்பின் குழு இந்தியாவின் பல்வேறு பகுதிகளிலிருந்து சேகரித்து வரும் ஒலிப் பதிவுகளும் உள்ளன. அருங்காட்சியகமாகச் செயல்படும் உள் நூலகம்; அமைப்பு மற்றும் தோற்றத்தில் வாசகர்களின் எதிர்பார்ப்புகளை நிறைவேற்றுவதில் மிகவும் முக்கியப் பங்கு வகிக்கிறது.

இந்திய சிந்தி மொழியியல் நிறுவன நூலகத்தில் ஆயிரக்கணக்கான சிந்தி புத்தகங்கள் உள்ளன, அரிதான இந்த புத்தகங்கள் சிந்தி மொழியின் பல்வேறு தலைப்புகளில் உள்ளன. இந்தியாவிலும் வெளிநாட்டிலும் வெளியிடப்படும் அனைத்து சிந்தி இதழ்களும் இங்குக் காட்சிப்படுத்தப்பட்டுச் சேகரிக்கப்படுகின்றன.

## மேற்கோள்கள்

## வெளி இணைப்புகள்

* 

பகுப்பு:மொழியியல்
பகுப்பு:குசராத்து
குசராத்து புற்றுநோய் ஆராய்ச்சி நிறுவனம்

**குசராத்து புற்றுநோய் ஆராய்ச்சி நிறுவனம்** (*Gujarat Cancer Research Institute*) என்பது இந்தியாவின் குசராத்து மாநிலத்தில் உள்ள அரசுக்கு சொந்தமான புற்றுநோய் ஆராய்ச்சி நிறுவனம் ஆகும். இது 1972ஆம் ஆண்டில் நிறுவப்பட்டது. இது இந்தியாவில் உள்ள 25 அரசாங்க நிதியுதவி பெறும் மண்டல புற்றுநோய் மையங்களில் ஒன்றாகும்.

## மேற்கோள்கள்

பகுப்பு:Coordinates on Wikidata
பகுப்பு:குசராத்து
பகுப்பு:புற்றுநோய் ஆய்வாளர்கள்
பகுப்பு:ஆய்வு நிறுவனங்கள்
பகுப்பு:புற்றுநோயியல்
சல்போனைல் நைட்ரீன்

**சல்போனைல் நைட்ரீன்** (*Sulfonyl nitrene*) என்பது R-SO2N என்ற பொதுவான வாய்ப்பாடு கொண்ட ஒரு வேதிச் சேர்மமாகும். அறியப்பட்ட சல்போனைல் நைட்ரீன்களில் மெத்தில் சல்போனைல் நைட்ரீன், முப்புளோரோமெத்தில் சல்போனைல் நைட்ரீன் மற்றும் டோலில் சல்போனைல் நைட்ரீன் ஆகியவை அடங்கும். மேலும் புளோரோசல்போனைல் நைட்ரீன் FSO2N என்ற சேர்மமும் அறியப்படுகிறது. ஆனால் இது FNSO2 சேர்மமாக மறுசீரமைப்பு அடைகிறது. சல்போனைல் நைட்ரீன்களை சல்போனைல் அசைடை (RSO2N3) சூடாக்குவதன் மூலம் தயாரிக்க இயலும்.

கந்தக அணுவுடன் ஒரே ஓர் ஆக்சிசன் மட்டுமே இணைக்கப்பட்டுள்ள சல்பினைல் நைட்ரீன்களிலிருந்து இவை வேறுபடுகின்றன.

## மேற்கோள்கள்

பகுப்பு:நைதரசன் சேர்மங்கள்
பகுப்பு:சல்போனைல் குழுக்கள்
பகுப்பு:வேதிச் சேர்மங்கள்
மண்டல புற்றுநோய் மையங்கள்

**மண்டல புற்றுநோய் மையங்கள்** (*Regional Cancer Centres*) என்பது இந்திய அரசு மற்றும் அந்தந்த மாநில அரசுகளின் கூட்டுக் கட்டுப்பாடு மற்றும் நிதியுதவியின் கீழ் இந்தியாவில் செயல்படும் புற்றுநோய் பராமரிப்பு மருத்துவமனைகள் மற்றும் ஆராய்ச்சி நிறுவனங்கள் ஆகும். 'மண்டல' என்று பெயர், இந்த நிறுவனங்கள் ஒவ்வொன்றும் ஒரு குறிப்பிடப்பட்ட மண்டலத்தில், நாட்டில் உள்ள பல மாவட்டங்களுக்குச் சேவை செய்கின்றன. இந்தியாவின் அனைத்து மாநிலங்கள் மற்றும் ஒன்றிய பிரதேசங்களில் தற்போது 62 மையங்கள் உள்ளன. இந்த அமைப்பு 1975ஆம் ஆண்டு சுகாதாரம் மற்றும் குடும்ப நலத்துறை அமைச்சகத்தின் (இந்தியா) கீழ் தொடங்கப்பட்ட *தேசிய புற்றுநோய் கட்டுப்பாட்டுத் திட்டத்தின்* கீழ் செயல்படுகிறது. இந்தத் திட்டம் முதலில் தேசத்தின் 5 நியமிக்கப்பட்ட மண்டலங்களில் தொடங்கப்பட்டது. பின்னர் இந்த எண்ணிக்கை படிப்படியாக அதிகரிக்கப்பட்டது. மும்பையில் உள்ள டாட்டா நினைவு மையம் இந்த மையங்களில் மிகவும் பழமையானது மற்றும் மிகவும் விரிவானது. இதைப் போலவே அமெரிக்காவிலும் 72 தேசிய புற்றுநோய் நிறுவனங்கள் உள்ளன.

## இந்தியாவில் உள்ள மண்டலப் புற்றுநோய் மையங்கள்
தற்போது மத்திய அரசால் அங்கீகரிக்கப்பட்டு நிதியளிக்கப்படும் மண்டலப் புற்றுநோய் மையங்கள்:

## மேற்கோள்கள்

பகுப்பு:புற்றுநோய்கள்
பகுப்பு:ஆய்வு நிறுவனங்கள்
சோடியம் பாரா-தொலுயீன்சல்போனேட்டு

**சோடியம் பாரா-தொலுயீன்சல்போனேட்டு** (*Sodium p-toluenesulfonate*) என்பது CH3C6H4SO3Na என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியல் சேர்மமாகும். வெண்மை நிறத்தில் நீரில் கரையும் உப்பாகக் காணப்படுகிறது. தொலுயீன்சல்போனிக் அமிலத்துடன் சோடியம் ஐதராக்சைடை சேர்த்து நடுநிலையாக்கல் வினைக்கு உட்படுத்தினால் சோடியம் பாரா-தொலுயீன்சல்போனேட்டு உருவாகும். தொலுயீன் சல்போனேட்டுகளுடன் சோடியம் சார்ந்த வினையாக்கிகளைச் சேர்த்து வினைபுரியச் செய்தும் சோடியம் பாரா-தொலுயீன்சல்போனேட்டு தயாரிக்கலாம். 

சோடியம் பாரா-தொலுயீன்சல்போனேட்டு உப்பை வலிமையான காரத்துடன் சேர்த்து சூடாக்கினால் சல்போனிக் அமில நீக்கம் நிகழ்கிறது. தொடர்ந்து அமிலத்தின் வினையால் பாரா-கிரெசால் உருவாகும்.

## மேற்கோள்கள்

பகுப்பு:சல்போனேட்டுகள்
பகுப்பு:சல்போனைல் குழுக்கள்
பகுப்பு:விடுபடு தொகுதிகள்
புரோசில் குழு

**புரோசில் குழு** (*Brosyl group*) என்பது BrC6H4SO2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதி வினைக்குழுவாகும். கரிம வேதியியலில் இது பாரா-புரோமோபீனைல்சல்போனைல் குழு என்ற பெயராலும் அறியப்படுகிறது. புரோசில் குழு பொதுவாக BrC6H4SO2Cl என்ற வாய்ப்பாட்டால் விவரிக்கப்படும் புரோசில் குளோரைடு சேர்மத்தைப் பயன்படுத்தி அறிமுகப்படுத்தப்படுகிறது. இது சல்போனைல் எசுதர்கள் மற்றும் பாரா-புரோமோபீனைல்சல்போனிக்கு  அமிலத்தின் அமைடுகளை உருவாக்குகிறது. புரோசிலேட்டு என்ற சொல் பாரா-புரோமோபீனைல்சல்போனிக்கு  அமிலத்தின் (BrC6H4SO3−) அயனியைக் குறிக்கிறது.
## இதையும் காண்க
* சல்போனைல் குழு

## மேற்கோள்கள்

பகுப்பு:வேதி வினைக்குழுக்கள்
பகுப்பு:சல்போனைல் குழுக்கள்
சோடியம் பென்சீன்சல்போனேட்டு

**சோடியம் பென்சீன்சல்போனேட்டு** (*Sodium benzenesulfonate*) என்பது C6H5SO3Na என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியல் சேர்மமாகும். வெண்மை நிறத்தில் நீரில் கரையும் உப்பாகக் காணப்படுகிறது. பென்சீன்சல்போனிக் அமிலத்துடன் சோடியம் ஐதராக்சைடை சேர்த்து நடுநிலையாக்கல் வினைக்கு உட்படுத்தினால் சோடியம் பென்சீன்சல்போனேட்டு உருவாகும். சில அழுக்குநீக்கிகளில் இது ஒரு பொதுவான மூலப்பொருளாகவும் உள்ளது. பொதுவாக நீரிலிருந்து இச்சேர்மம் ஒற்றை நீரேற்றாகப் படிகமாகிறது.

சோடியம் பென்சீன்சல்போனேட்டு உப்பை வலிமையான காரத்துடன் சேர்த்து சூடாக்கினால் சல்போனிக் அமில நீக்கம் நிகழ்கிறது. தொடர்ந்து அமிலத்தின் வினையால் பீனால் கிடைக்கிறது. இந்த வினை ஒரு காலத்தில், பீனாலுக்கான முக்கிய தயாரிப்பு முறையாக இருந்தது. 
## மேற்கோள்கள்

பகுப்பு:சல்போனைல் குழுக்கள்
பகுப்பு:விடுபடு தொகுதிகள்
பகுப்பு:சல்போனேட்டுகள்
2-எத்திலெக்சில் புளோரோ அசிட்டேட்டு

**2-எத்திலெக்சில் புளோரோ அசிட்டேட்டு** (*2-Ethylhexyl fluoroacetate*) என்பது C10H19FO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியல் சேர்மமாகும். எத்தில் புளோரோ அசிட்டேட்டுடன் 2-எத்திலெக்சனாலைச் சேர்த்து வினைபுரியச் செய்து 2-எத்திலெக்சில் புளோரோ அசிட்டேட்டைத் தயாரிக்கலாம். நீர்மமான இச்சேர்மம் தோலின் வழியாக ஈர்க்கப்பட்டால் ஓர் உயர் நச்சுத்தன்மை வாய்ந்ததாகும்.

## மேலும் காண்க
*மெத்தில் புளோரோ அசிட்டேட்டு
*புளோரோயெத்தில் புளோரோ அசிட்டேட்டு
*புளோரோ ஆசுபிரின்

## மேற்கோள்கள்

பகுப்பு:புளோரோ அசிட்டேட்டுகள்
பகுப்பு:எசுத்தர்கள்
குந்துகை

**குந்துகை** (Squatting) அல்லது **ஆக்கிரமிப்பு**  என்பது கைவிடப்பட்ட அல்லது ஆக்கிரமிக்கப்படாத நிலம் அல்லது ஒரு கட்டிடத்தை ஆக்கிரமிப்பதாகும். பரவலாக ஆக்கிரமிக்கப்பட்ட குடியிருப்பில் உள்ள ஒருவர் அதனை சொந்தமாக்கவோ, பயன்படுத்தவோ அல்லது வாடகைக்கு விடவோ சட்டப்பூர்வ அனுமதி இல்லை . ஐக்கிய நாடுகள் சபை 2003 இல் உலகளவில் ஒரு பில்லியன் குடிசைவாசிகள் மற்றும் குடியேற்றவாசிகள் ஆக்கிரமிப்பாளர்களாக இருப்பதாக மதிப்பிட்டுள்ளது. குந்துகை என்பது உலகளவில் நிகழ்கிறது மற்றும் ஏழை மற்றும் வீடற்ற மக்கள் காலியான கட்டிடங்கள் அல்லது வீடுகளை ஆக்கிரமிக்கின்றனர். 

## கண்ணோட்டம்
thumb| அரசின்மைவாதி கொடிகளை ஏந்திய பங்கேற்பாளர்களுடன், கிரீசில் குந்துகைக்கான ஆதரவுப் போராட்டம்
பரவலாக ஏழை மற்றும் வீடற்ற மக்கள் நகர்ப்புற வீட்டுத் தோட்டம் மூலம் பாழடைந்த சொத்துகள் அல்லது நிலத்தைப் பயன்படுத்தும்போது இது நிகழ்கிறது.  ஐக்கிய நாடுகள் அவையின் வாழ்விட அறிக்கை 2003இன்படி ஒரு பில்லியன் மக்கள் சேரி உட்பட சில இடங்களில், சட்டபூர்வமற்ற குடியேற்றக்காரர்களாக இருந்தனர்.  கேசியா ரீவ் என்ற கல்வியாளரின் கூற்றுப்படி, "குந்துகை என்பது கொள்கை மற்றும் கல்வி விவாதங்களில் இருந்து பரவலாக உள்ளடங்காததும் மற்றும் இது ஒரு பிரச்சனையாகவோ, ஓர் அறிகுறியாகவோ அல்லது வீடு சார் அல்லது சமூக  இயக்கமாகவோ அரிதாகவே பார்க்கப்படுகிறது." 

இது அரசின்மை, தன்னாட்சி அல்லது சமூகவுடைமை போன்ற அரசியல் இயக்கங்களுடன் தொடர்புடையதாக இருக்கலாம். இது கட்டிடங்களைப் பாதுகாப்பதற்கான வழிமுறையாகவோ அல்லது எதிர்ப்பு நடவடிக்கையாகவோ இருக்கலாம். குந்துகைகளை உள்ளூர் சமூகங்கள் இலவச கடைகளாகவோ, சிற்றுண்டியகம், பல்நோக்கு தன்னாட்சி சமூக மையங்களாகவோப் பயன்படுத்தலாம்.  டச்சு சமூகவியலாளர் ஹான்ஸ் ப்ரூயிட், இவர்களை ஐந்து வகைகளாகப் பிரிக்கிறார்: 

# பற்றாக்குறை அடிப்படையிலானவர்கள் - வீடற்ற மக்கள் வீட்டுத் தேவைக்காக ஆக்கிரமித்தல்.
# ஒரு மாற்று தங்குமிட உத்தி - நகராட்சிப் பட்டியலின் படி வீடு கிடைக்கக் காத்திருக்கத் தயாராக இல்லாத மக்கள் நேரடியாக தாங்களே குடியிருப்புகளை அமைத்துக்கொள்ளுதல்.
# தொழில்முனைவோர் - மலிவான அருந்தகம்,மன்றம் போன்றவற்றுக்கான சமூகத்தின் தேவையைப் பூர்த்தி செய்வதற்காக  நுழைகிறார்கள்.
# பாதுகாப்பு - நினைவுச்சின்னங்களை அதிகாரிகள் அழிய விடாமல் பாதுகாத்து வருதல்.
# அரசியல் - போராட்டங்கள் அல்லது சமூக மையங்களை உருவாக்குவதற்காக கட்டிடங்களை முற்றுகையிடும் ஆர்வலர்கள்

## ஆசியா, தெற்கு மற்றும் கிழக்கு
இடது|thumb| மும்பையில் தெருவில் வசிப்பவர்கள்
மும்பையில் 10 முதல் 12 மில்லியன் மக்கள் சட்டப்பூர்வமற்ற முறையில் குந்துகையாளர்களாக இருப்பதாக மதிப்பிடப்பட்டுள்ளது, அவர்களில் ஆறு மில்லியன் பேர் குடியேற்றவாசிகள் ஆவர். குடியேற்றவாசிகள் பல்வேறு வழிகளில் வாழ்கின்றனர். சிலர் செங்கல் மற்றும் பைஞ்சுதையால் கட்டப்பட்ட இரண்டு அல்லது மூன்று மாடி வீடுகளைக் கொண்டுள்ளனர், அவற்றில் பல ஆண்டுகளாக வசித்து வருகின்றனர். கீதா நகர் என்பது கொலாபாவில் உள்ள இந்திய கடற்படை வளாகத்திற்கு அருகில் உள்ள ஒரு குடியேற்ற கிராமமாகும். மலாடு கிழக்கில் உள்ள ஸ்குவாட்டர் காலனி 1962 ஆம் ஆண்டு முதல் உள்ளது, தற்போது அங்கு வசிக்கும் மக்கள் மாதந்தோறும் 100 ரூபாவை நகர சபைக்கு வாடகையாக செலுத்துகின்றனர். தாராவி ஒரு மில்லியன் குடியேற்றவாசிகளைக் கொண்ட சமூகமாகும். அங்கு அமைந்துள்ள கடைகள் மற்றும் தொழிற்சாலைகள் சட்டவிரோதமானவை மற்றும் கட்டுப்பாடுகள் அற்றவை.ஆனால், அவை ஒவ்வொரு நாளும் $1 மில்லியனுக்கும் அதிகமான வணிகத்தைச் செய்வதாகக் கூறப்படுகிறது. 

## சான்றுகள்

பகுப்பு:வீடு இல்லாமை
பகுப்பு:குற்றம்
தன்பூர் சட்டமன்றத் தொகுதி

**தன்பூர் சட்டமன்றத் தொகுதி** (*Dhanpur Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது சிபாகிஜாலா மாவட்டத்தில் உள்ளது. இந்த சட்டமன்றத் தொகுதி இந்திய நாடாளுமன்றத்தின் மேற்கு திரிபுரா மக்களவைத் தொகுதியின் ஒரு பகுதியாகும்.

## சட்டப் பேரவை உறுப்பினர்கள்

* ^ இடைத்தேர்தல்

## தேர்தல் முடிவுகள்
### 2023 இடைத்தேர்தல்
 

### 2023

### 2018

### 2013

## மேலும் பார்க்கவும்

* சிபாகிஜாலா மாவட்டம்
* திரிபுரா மேற்கு (லோக்சபா தொகுதி)

## மேற்கோள்கள்

பகுப்பு:சிபாகிஜாலா மாவட்டம்
பகுப்பு:திரிபுரா சட்டமன்றத் தேர்தல்கள்
பகுப்பு:திரிபுரா சட்டமன்றத் தொகுதிகள்
பாகேசுவர் சட்டமன்றத் தொகுதி

**பாகேசுவர் சட்டமன்றத் தொகுதி** (*Bageshwar Assembly constituency*) என்பது இந்தியாவின் வட மாநிலமான உத்தராகண்டம் மாநிலத்தின் 70 சட்டமன்றத் தொகுதிகளில் ஒன்றாகும். இந்திய நாடாளுமன்றத்தின் பாகேசுவர் அல்மோரா மக்களவைத் தொகுதியின் பகுதியாக உள்ளது.

## சட்டமன்ற உறுப்பினர்கள்

* ^ இடைத்தேர்தல்

## தேர்தல் முடிவுகள்

### 2023 இடைத்தேர்தல்
 

### 2022

 
 

## மேலும் பார்க்கவும்
* அல்மோரா (லோக்சபா தொகுதி)

## மேற்கோள்கள்

## வெளி இணைப்புகள்

* 
* http://eci.nic.in/eci_main/CurrentElections/CONSOLIDATED_ORDER%20_ECI%20.pdf
* http://ceo.uk.gov.in/files/Election2012/RESULTS_2012_Uttarakhand_State.pdf
* http://www.elections.in/uttarakhand/assembly-constituencies/purola.html

### புள்ளியியல் அறிக்கைகள் உபி சட்டமன்றம்
* 1967
* 1969
* 1974
* 1977
* 1985
* 1980
* 1989
* 1993
* 1991
* 1996
பகுப்பு:உத்தராகண்ட சட்டப் பேரவைத் தொகுதிகள்
2023 மொராக்கோ நிலநடுக்கம்

**2023 மொராக்கோ நிலநடுக்கம்** (*2023 Morocco earthquake*) 2023 ஆம் ஆண்டு செப்டம்பர் மாதம் 8 ஆம் தேதியன்று இரவு அட்லாண்டிக்கு மற்றும் மத்தியதரைக் கடல் எல்லையை ஒட்டிய வட ஆப்பிரிக்க நாடான மொராக்கோவில் இரவு 11.11 மணிக்கு மக்கள் தூக்கத்தில் இருந்த போது நிலநடுக்கம் ஏற்பட்டது. நிலநடுக்கம் சுமார் 20 நொடிகள் நீடித்ததாக கூறப்படுகிறது. மொராக்கோ நாட்டின் பல பகுதிகளில் நில அதிர்வுகள் உணரப்பட்டது. சக்திவாய்ந்த இந்நில நடுக்கத்தில் 296 எண்ணிக்கைக்கும் மேற்பட்டோர் பலியாகி உள்ளதாக செப்டம்பர் மாதம் 9 ஆம் தேதியன்று காலையில் தகவல்கள் வெளியாகின. 153 பேர் காயம் காரணமாக மருத்துவமனையில் அனுமதிக்கப்பட்டுள்ளனர். மீட்பு பணிகள் தொடர்ந்து நடைபெற்று வரும் நிலையில் உயிரிழப்பு எண்ணிக்கை மேலும் அதிகரிக்கக் கூடும் எனவும் தெரிவிக்கப்பட்டு உள்ளது.

மராகேசூக்கு தென்மேற்கே 71 கிமீ (44 மைல்) தொலைவில் உள்ள அட்லசு மலைத்தொடரின் உயரமான பகுதியான கிராண்டு அட்லசு பகுதியில் 18.5 கிலோமீட்டர் ஆழத்தில் 6.9 ரிக்டர் அளவில் இந்த நிலநடுக்கம் பதிவானதாகவும் அமெரிக்க புவியியல் ஆய்வு மையம் தெரிவித்துள்ளது. பல கட்டிடங்கள் இடிந்து விழுந்து நகரமே கட்டிடக் குவியலாக காட்சியளிப்பதாகவும் செய்திகள் தெரிவிக்கின்றன.

## மேற்கோள்கள்

## வெளி இணைப்புகள்
*

பகுப்பு:மொரோக்கோவில் நிலநடுக்கங்கள்
பகுப்பு:2023 நிலநடுக்கங்கள்
நேரடி நடவடிக்கை எங்கெங்கும்

**நேரடி நடவடிக்கை எங்கெங்கும்**, அல்லது **டைரக்ட் ஆக்ஷன் எவ்ரிவேர்** (டிஎக்ஸ்இ, DxE), என்பது சான் பிரான்சிஸ்கோ விரிகுடா பகுதியில் 2013-ம் ஆண்டு நிறுவப்பட்ட விலங்குரிமை ஆர்வலர்களின் சர்வதேச அடிமட்ட வலையமைப்பு ஆகும். தொழிற்முறை விலங்குப் பண்ணைகளில் இருந்து விலங்குகளை திறந்தமுறை மீட்டல் உள்ளிட்ட சீர்குலை எதிர்ப்புகளையும் வன்முறையற்ற நேரடி நடவடிக்கை உத்திகளையும் டிஎக்ஸ்இ பயன்படுத்துகிறது. இறுதியாக கலாச்சாரத்தைத் திருத்தி சமூக மற்றும் அரசியல் நிறுவனங்களை மாற்றக்கூடிய ஒரு இயக்கத்தை உருவாக்குவதே இவ்வமைப்பின் நோக்கமாகும். "விலங்குகளின் பண்ட அந்தஸ்தினை மாற்றி விலங்குச் சுரண்டலுக்கு ஒரு முற்றுப்புள்ளி வைக்க வேண்டும்" என்கிற நோக்கில் டிஎக்ஸ்இ ஆர்வலர்கள் செயல்படுகின்றனர்.

## இவற்றையும் பார்க்க
* விலங்குரிமை
* விலங்குரிமை இயக்கம்
* விலங்குரிமை தேசிய மாநாடு

## மேற்கோள்கள்


## மேலும் படிக்க
* The animal rights protesters disrupting Joe Biden and Bernie Sanders rallies, explained. *[[Vox (website)|Vox]]*, March 3, 2020.
* Animal Rights Activists Rescued Two Piglets From Slaughter. They Wanted to Get Caught. *[[The New Republic]]*, February 23, 2022
* What is an animal’s life worth? *Vox*, October 25, 2022.
* Rescuing Farm Animals From Cruelty Should Be Legal. *[[The New York Times]]*. February 14, 2023
* This Is the Ops Manual for the Most Tech-Savvy Animal Liberation Group in the US. *[[Wired (magazine)|Wired]]*. November 8, 2023

## வெளியிணைப்புகள்

*

பகுப்பு:விலங்குரிமை
பகுப்பு:விலங்குரிமைக் குழுக்கள்
பகுப்பு:விலங்குரிமை இயக்கம்
பகுப்பு:நேரடி நடவடிக்கைக் குழுக்கள்
பகுப்பு:விலங்கு விடுதலை முன்னணி
பாக்சாநகர் சட்டமன்றத் தொகுதி

**பாக்சாநகர் சட்டமன்றத் தொகுதி** (*Boxanagar Assembly constituency*) என்பதுஇந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது சிபாகிஜாலா மாவட்டத்தில் உள்ளது. மேற்கு திரிபுரா மக்களவைத் தொகுதியின் ஒரு பகுதியாக இத்தொகுதி உள்ளது.

## சட்டமன்ற உறுப்பினர்கள்

* ^ இடைத்தேர்தல்

## தேர்தல் முடிவுகள்

### 2023 இடைத்தேர்தல்
 
{{Election box begin|
|title=2023 இந்தியச் சட்டமன்றத் தேர்தல்கள்:  பாக்சாநகர் }}

### 2023

 

## மேலும் பார்க்கவும்

* சிபாகிஜாலா மாவட்டம்
* திரிபுரா மேற்கு (லோக்சபா தொகுதி)

## மேற்கோள்கள்

பகுப்பு:சிபாகிஜாலா மாவட்டம்
பகுப்பு:திரிபுரா சட்டமன்றத் தொகுதிகள்
பனிசாகர் சட்டமன்றத் தொகுதி

**பனிசாகர் சட்டமன்றத் தொகுதி** (*Panisagar Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.

இது வடக்கு திரிபுரா மாவட்டத்தின் ஒரு பகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்

### 2018

## மேலும் பார்க்கவும்

* வடக்கு திரிபுரா மாவட்டம்

## மேற்கோள்கள்

பகுப்பு:வடக்கு திரிப்புரா மாவட்டம்
பகுப்பு:திரிபுரா சட்டமன்றத் தொகுதிகள்
அயோடோவளையபுரோப்பேன்

**அயோடோவளையபுரோப்பேன்** (*Iodocyclopropane*) என்பது C3H5I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியல் சேர்மமாகும்.  கரிம அயோடின் சேர்மமான இது ஆலோ ஆல்க்கேன் குடும்பத்தில் ஓர் உறுப்பினராகும். 

## தயாரிப்பு
வளையபுரோப்பேனை ஒளி வேதியியல் அயோடினேற்ற வினைக்கு உட்படுத்தி அயோடோவளையபுரோப்பேன் தயாரிக்கப்படுகிறது. 

::

## வேதிப்பண்புகள்
பல்லேடியம் வினையூக்கியின் முன்னிலையில் அயோடோவளையபுரோப்பேன் பென்சாக்சசோலுடன் வினைபுரிந்து 2-வளையபுரோப்பைல்பென்சாக்சசோல் சேர்மத்தை தருகிறது.

## பயன்கள்
அயோடோவளையபுரோப்பேன்கள் செயற்கை இடைநிலை வேதிப்பொருள்களாகப் பயன்படுத்தப்படுகின்றன. இவற்றின் கரிமவுலோக வினைகளின் மூலம் பல அரைல், ஆல்க்கைல், அசைல் பதிலீட்டு வளையபுரோப்பேன்களை செயற்கையாகத் தயாரிக்க முடியும்.

## மேற்கோள்கள்

பகுப்பு:அயோடின் சேர்மங்கள்
பகுப்பு:வளையபுரோப்பேன்கள்
பகுப்பு:கரிம அயோடைடுகள்
அமர்பூர் (திரிபுரா) சட்டமன்றத் தொகுதி

**அமர்பூர் சட்டமன்றத் தொகுதி** (*Amarpur, Tripura Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.

இது கோமதி மாவட்டத்தின் ஒரு பகுதியாக உள்ளது.

## சட்டப் பேரவை உறுப்பினர்கள்

## தேர்தல் முடிவுகள்
### 2018

## மேலும் பார்க்கவும்

* கோமதி மாவட்டம்

## மேற்கோள்கள்

பகுப்பு:கோமதி மாவட்டம்
பகுப்பு:திரிபுரா சட்டமன்றத் தொகுதிகள்
அம்பாசா சட்டமன்றத் தொகுதி

**அம்பாசா சட்டமன்றத் தொகுதி** (*Ambassa Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.

இது தலாய் மாவட்டத்தின் ஒரு பகுதியாகும். இத்தொகுதி பழங்குடியினருக்கு ஒதுக்கப்பட்டுள்ளது.

## சட்டப் பேரவை உறுப்பினர்கள்

## மேலும் பார்க்கவும்

* தலாய் மாவட்டம்

## மேற்கோள்கள்

பகுப்பு:தலாய் மாவட்டம்
பகுப்பு:திரிபுரா சட்டமன்றத் தொகுதிகள்
குளோரோவளையபுரோப்பேன்

**குளோரோவளையபுரோப்பேன்** (*Chlorocyclopropane*) என்பது C3H5Cl. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியல் சேர்மமாகும். கரிம குளோரின் சேர்மமான இது ஆலோ ஆல்க்கேன் குடும்பத்தில் ஓர் உறுப்பினராகும். 

## தயாரிப்பு
வளையபுரோப்பேனை ஒளி வேதியியல் குளோரினேற்ற  வினைக்கு உட்படுத்தி குளோரோவளையபுரோப்பேன் தயாரிக்கப்படுகிறது. இதற்காக வளையபுரோப்பேனுடன் குளோரின் வாயுவைச் சேர்த்து வினை நிகழ்த்தப்படுகிறது. வினையில் உருவாகும் பல்குளோரினேற்ற சேர்மங்களை தனித்தனியாகப் பிரித்துக் கொள்ள இயலும்.

## வேதிப்பண்புகள்
குளோரோவளையபுரோப்பேனை சூடாக்கினால் 3-குளோரோபுரோப்பேன் என்ற மாற்றியனை ஒத்த சேர்மமாக மாற்றமடைகிறது. குளோரோவளையபுரோப்பேன் ஈதரில் உள்ள இலித்தியத்துடன் வினைபுரிந்து இருவளையபுரோப்பேன் எனப்படும் பைசைக்ளோபுரோப்பேனைக் கொடுக்கிறது. குளோரோவளையபுரோப்பேன் மக்னீசியத்துடனும் வினையில் ஈடுபட்டு வளையபுரோப்பைல்மக்னீசியம் குளோரைடைக் கொடுக்கிறது.

## இதையும் காண்க
*கரிமகுளோரைடு

## மேற்கோள்கள்

பகுப்பு:வளையபுரோப்பேன்கள்
பகுப்பு:குளோரின் சேர்மங்கள்
பகுப்பு:கரிமகுளோரைடுகள்
கொத்தப்பள்ளி அருவி

**கொத்தப்பள்ளி அருவி** (*Kothapally waterfalls*) என்பது இந்தியாவின் தென்கிழக்கு கடற்கரையில் ஆந்திரப் பிரதேசத்தின் விசாகப்பட்டினம் மாவட்டத்தில் படேருவுக்கு அருகில் உள்ள கங்கராஜு மதுகுலாவில் உள்ள ஒரு அருவியாகும்.

இந்த அருவியைக் கிராமத்துச் சிறுவன் வந்தலா அபி சமீபத்தில் கண்டுபிடித்தான். இந்த நீர்வீழ்ச்சியில் பொது உள்கட்டமைப்பு எதுவும் இல்லை என்றாலும், விசாகப்பட்டினம் மாவட்டத்தில் சுற்றுலாத்தலமாக மாறியுள்ளது.

## அமைவிடம்


கொத்தப்பள்ளி அருவி தெற்கே சிந்தப்பள்ளி மண்டலம், கிழக்கே படேரு மண்டலம், வடக்கே வீனஸ் பயலு மண்டலம் மற்றும் கிழக்கே மதுகுள மண்டலம் ஆகியவற்றால் சூழப்பட்டுள்ளது.

## மேற்கோள்கள்

## வெளி இணைப்புகள்
* 
* 
* 
* 
* 
பகுப்பு:ஆந்திரப் பிரதேச அருவிகள்
பதககாரா அருவி

**பதககாரா அருவி** (*Badaghagara Waterfall*) என்பது இந்தியாவின் ஒடிசா மாநிலத்தில் கேந்துசர் மாவட்டத்தின் உள்ள ஒரு அருவி ஆகும்.

## அமைவிடம்
பதககாரா அருவி கேந்துசர் மாவட்டத்தின்தலைமையகத்திலிருந்து (கேந்துசர்) 9 கி.மீ. தொலைவில் அமைந்துள்ளது. இது வற்றாத நீர் ஆதாரமாக இருப்பதால், கீழ்புறத்தில் ஒரு அணை கட்டப்பட்டுள்ளது. இது சனாகாகரா அருவியின் கீழ் நீரோட்டத்தில் 3 கிலோமீட்டர் தொலைவில் அமைந்துள்ளது.

## அருவி
இது ஒரு வற்றாத அருவி ஆகும். மச்சா கந்தனா, ஒரு சிறிய ஆறு. இது  உயரத்தில் இருந்து விழுகிறது.

## மேலும் பார்க்கவும்
* இந்தியாவில் உள்ள நீர்வீழ்ச்சிகளின் பட்டியல்

## மேற்கோள்கள்

* ஒடிசாவின் படாககரா நீர்வீழ்ச்சி

## வெளி இணைப்புகள்
* கெந்துஜார் மாவட்டத்தின் அதிகாரப்பூர்வ பக்கம்

பகுப்பு:ஒடிசா அருவிகள்
பிபூதிபூசன் வனவிலங்கு சரணாலயம்

**பிபூதிபூசன் வனவிலங்கு சரணாலயம்** (*Bibhutibhushan Wildlife Sanctuary*)  இந்தியாவின் மேற்கு வங்காள மாநிலத்தில்  உள்ள வடக்கு 24 பர்கானா மாவட்டத்தில் உள்ளது.  முன்னதாக இது பர்மதான காடு என்ற பெயரில் அறியப்பட்டது. கொல்கத்தாவில் இருந்து 100 கி.மீ. தொலைவிலும் போங்கானில் இருந்து 25 கி.மீ. தொலைவிலும் இச்சரணாலயம் அமைந்துள்ளது.

பிபூதிபூசன் வனவிலங்கு சரணாலயம் 0.68 சதுரகிலோமீட்டர் பரப்பளவில் இச்சாமதி ஆற்றின் கரையில் அமைந்துள்ளது.  இங்கு 200 எண்ணிக்கைக்கும் மேற்பட்ட மான்கள், பறவைகள், முயல்கள் மற்றும் பல நீண்டவால் மந்திகள் இங்கு வாழ்கின்றன.  ஒரு சிறுவர் பூங்கா, ஒரு சிறிய உயிரியல் பூங்கா மற்றும் வனத்துறையின் சுற்றுலா விடுதி ஆகியவையும் இங்குள்ளன.  அருகிலுள்ள பேருந்து நிறுத்தம் 92 பேருந்து வழித்தடத்தில் (போங்கான்-எலஞ்சா-தட்டாபுலியா வழி) உள்ள நல்டுகாரியில் உள்ளது.

## இருப்பிடம்
பிபூதிபூசன் வனவிலங்கு சரணாலயத்திற்கு பயணிக்க, முதலில் நீங்கள் இரயில் அல்லது பேருந்தில் போங்கானை அடையவேண்டும்.  பின்னர் 96/சி வழித்தடப் பேருந்தில் சென்று நடபெரியா சந்தையில் இறங்க வேண்டும்.  இங்கிருந்து பிபூதிபூசன் வனவிலங்கு சரணாலயத்தை எளிதாக அடையலாம்.

## வரலாறு
பிபூதிபூசன் வனவிலங்கு  சரணாலயம் 1964 ஆம் ஆண்டில் 14 புள்ளிமான்களை காட்டில் விடுவிக்கப்பட்டு தொடங்கப்பட்டது. 1980 ஆம் ஆண்டில், இது வனவிலங்கு சரணாலயமாக அறிவிக்கப்பட்டபோது "பர்மதன்" காடு என்று பெயரிடப்பட்டது. 1995 ஆம் ஆண்டில், சிறந்த இயற்கை ஆர்வலரான பிரபல வங்காள மொழி எழுத்தாளர் பிபூதிபூசன் பந்தோபாத்யாயின் பெயரால் சரணலாயத்தின் தற்போதைய பெயரைப் பெற்றது.

## அமைவிடம்
மேற்கு வங்காள மாநிலத்தின் தலைநகரமான கொல்கத்தாவில் இருந்து 100 கி.மீ. தொலைவிலும்  போங்கான் நகரத்திலிருந்து 25  கி.மீ. தொலைவிலும் இச்சரணாலயம் அமைந்துள்ளது.

## வனவிலங்கு
200 எண்ணிக்கைக்கும் மேற்பட்ட மான்கள், பறவைகள், முயல்கள் மற்றும் பல லாங்கர்கள் எனப்படும் நீளவால் மந்திகள் இங்கு உள்ளன.

## மேற்கோள்கள்

## புற இணைப்புகள்

* 
* 

பகுப்பு:மேற்கு வங்காளக் காட்டுயிர் காப்பகங்கள்
பகுப்பு:Coordinates on Wikidata
பித்யாதாரி ஆறு

**பித்யாதாரி ஆறு**  (*Bidyadhari River*) இந்தியாவின் மேற்கு வங்காள மாநிலத்தில் பாயும் ஒரு நதியாகும்.  பித்யா என்ற பெயராலும் இந்த ஆறு அறியப்படுகிறது. நாடியா மாவட்டத்தில் அரிங்காட்டா நகரத்திற்கு  அருகில் உருவாகி, வடக்கு 24 பர்கானா மாவட்டத்தின் தேகங்கா, அப்ரா மற்றும் பராசத்து பகுதிகள் வழியாக பாய்ந்து சுந்தரவனத்தில்உள்ள இராய்மங்கல் ஆற்றில் கலக்கிறது. 

## வரலாறு
பண்டைய நாகரிகங்களுக்கு இந்த நதி ஒரு முக்கிய வழிசெலுத்தல் பாதையை உருவாக்கியுள்ளது. கிமு மூன்றாம் நூற்றாண்டில் சந்திரகேதுகர் நதி துறைமுகம் இந்த ஆற்றின் கரையில் இருந்தது.  நதி வடக்கு 24 பர்கானா மாவட்டத்திற்கும்  மற்றும் கொல்கத்தாவிற்கும் முக்கிய வடிகால் அமைப்பாக இருந்து வருகிறது. 

சுந்தரவனப் பகுதியானது ஒன்றோடொன்று இணைக்கப்பட்ட நீர்வழிகளின் வலையமைப்பைக் கொண்டுள்ளது. பெரிய கால்வாய்கள் பெரும்பாலும் வடக்கு-தெற்கு திசையில் ஒரு மைல் அகலத்தில் இயங்கும். பித்யாதாரி மற்றும் பிற கால்வாய்கள் இப்போது நன்னீரின் முக்கிய ஆதாரமான கங்கையிலிருந்து பெரும்பாலும் துண்டிக்கப்பட்டுள்ளதால், அவை சிறிதளவு நன்னீரையே எடுத்துச் செல்கின்றன. வங்காளப் படுகையின் வீழ்ச்சி மற்றும் மேலோட்டமான மேலோடு படிப்படியாக கிழக்கு நோக்கி சாய்ந்ததன் விளைவாக ஊக்ளி-பாகீரதி கால்வாய்கள்  பதினேழாம் நூற்றாண்டிலிருந்து படிப்படியாக கிழக்கு நோக்கி நகர்ந்தன. 

[thumb| பித்யாதாரி நதி, அரோவா, [பாசிர்ஹத்|பாசிர்காட்டு]]

## மேற்கோள்கள்

பகுப்பு:மேற்கு வங்க ஆறுகள்
பகுப்பு:மேற்கு வங்காளப் புவியியல்
கிளாசு குயில்

**கிளாசு குயில்** (*Klaas's cuckoo*)(*கிரைசோகாக்சிக்சு கிளாசு*) என்பது குகுலிடே குடும்பத்தில் உள்ள ஒரு குயில் சிற்றினம் ஆகும். இது சகாரா கீழமை ஆப்பிரிக்காவின் காடுகள் நிறைந்த பகுதிகளில் மட்டுமே காணப்படும் அகணிய உயிரி. இதன் குறிப்பிட்ட சிற்றினப் பெயர் கிளாசு, மாதிரி சிற்றினத்தினைச் சேகரித்த கோய்கோயினை கௌரவிக்கிறது.

## பெயர்
இந்த சிற்றினத்திற்கு லீ கவ் கவ் தி கிளாசு நினைவாகப் பெயரிடப்பட்டது. 1806-ல் பிரெஞ்சு ஆய்வாளர் பிரான்சுவா லு வைலண்ட், தனது புத்தகமான “ஆப்பிரிக்கப் பறவைகளின் இயற்கை வரலாறு” ()-ல் தனது *கொய்கோய்* வேலைக்காரன் மற்றும் உதவியாளரை அங்கீகரிப்பதற்காக, வகை மாதிரியைக் கண்டுபிடித்த கிளாசு நினைவாகப் பெயரிட்டார். லீ வையலண்ட் கீழ்க்கண்டவாறு கூறுகிறார்:

1815-ல் லீ வைலண்டின் விருப்பத்தின்படி ஜேம்சு பிரான்சிசு இசுடீபன்சால், ***குக்குலசு கிளாசு*** என்ற பறவையின் முதல் இருமொழிப் பெயர் பயன்படுத்தப்பட்டபோது. மேலும் கிளாசுக்கான அஞ்சலி தற்போதைய இருசொல் வரை நீடித்தது.

ஒரு இனக்குழுவின் பெயரால் பெயரிடப்பட்ட சிற்றினத்தின் முதல் அறியப்பட்ட நிகழ்வு இந்தப் பறவை ஆகும். உள்ளூர் மக்களின் பெயரால் பறவை இனங்களுக்குப் பெயரிடப்பட்ட ஒரே காலனித்துவ உயிரியலாளர் லு வைலண்ட் ஆவார்.

## சரகம்
தென்மேற்கில் மிகவும் வறண்ட பகுதிகளைத் தவிர்த்து, துணை-சகாரா ஆப்பிரிக்கா முழுவதும் இந்த சிற்றினம் காணப்படுகிறது.

## விளக்கம்
thumb| சர் வில்லியம் ஜார்டினின் "''நேச்சுரலிஸ்ட்ஸ் லைப்ரரி: ஆர்னிதாலஜி''" (வி. 12, 1853 பதிப்பு) இலிருந்து வில்லியம் சுவைன்சனுக்குப் பிறகு வில்லியம் லிசார்சின் வேலைப்பாடு.
கிளாசு குயில்  நீளம் உடையது. இச்சிற்றினத்தில் பால் ஈருமை காணப்படும். ஆண் பறவைகள் பளபளப்பான பச்சை நிற உடலமைப்பு மற்றும் சில அடையாளங்கள் மற்றும் வெள்ளை நிற அடிப்பகுதியுடன் காணப்படும். பெண் குயில்கள் வெண்கல-பழுப்பு நிற உடல், பச்சை நிற இறக்கைகள் மற்றும் மங்கலான வெள்ளை அடிப்பகுதி ஆகியவற்றைக் கொண்டுள்ளன. பறக்கும் போது பார்க்கும்போது, ஆண் பெரும்பாலும் வெள்ளை நிறத்தில் இருண்ட முதன்மை இறகுகளுடன் இருக்கும். பெண்கள் பெரும்பாலும் பழுப்பு நிறத்தில் காணப்படும். ஆண்களுக்கும் பெண்களுக்கும் கண்களுக்குப் பின் ஒரு சிறிய வெள்ளை நிற இணைப்பு உள்ளது.

## குறிப்புகள்

## மேற்கோள்கள்

பகுப்பு:பிரெஞ்சு மொழி வார்த்தைகளைக் கொண்ட கட்டுரைகள்
பகுப்பு:குயில்கள்
பகுப்பு:அகணிய உயிரிகள்
பகுப்பு:ஆப்பிரிக்கப் பறவைகள்
உலூனா 4

**உலூனா 4 **அல்லது **ஈ - 6 எண் 4** வ் *(Luna 4)* or *(E-6 No.4)* (Ye-6 series) (சில நேரங்களில் மேற்கில் **இசுபூட்னிக் 26** என அழைக்கப்படுகிறது) என்பது ***நிலாவில்*** முதல் மென்மையான தரையிறக்கத்தை  அடைய லூனா திட்டத்தின் கீழ் தொடங்கப்பட்ட சோவியத் விண்கலம் ஆகும். வெற்றிகரமாக ஏவப்பட்டதைத் தொடர்ந்து விண்கலம்  தடவழித் திருத்தைச்  சரிசெய்யத் தவறிவிட்டது , இதன் விளைவாக அது  புவியின் வட்டணையில் இருப்பதற்குப் பதிலாக  நிலாவைத் தவறவிட்டது.

## திட்டப் பணி
லூனா 4 1963 ஏப்ரல் 2 அன்று 08:16:37  ஒபொநே யில் மோல்னியா - எல்  ஏவூர்தியால் ஏவப்பட்டது. பைக்கோனூர்  விண்வெளித் தளத்தில் தளம் 1/5 இலிருந்து ஏவப்பட்டது.  தொடக்க நிலைநிறுத்த வட்டணையை 167/182 கிலோமீட்டர்கள் (104/113 மைல்) அடைந்த பிறகு , ஏவூர்தியின் மேல் கட்டம் மீண்டும் தொடங்கி  உலூனா 4  கலத்தை ஒரு நிலா பெயரும்  தடவழியில் நுழைத்தது.

விண்கலம் தேவையான  இடைதடவழித் திருத்த முறைகளைச் செய்யவில்லை , இதன் விளைவாக 1963 ஏப்ரல் 5  அன்று 1:24 மணிக்கு 8,336,2 கிலோமீட்டர் (579.9 மைல்)  நிலாவைத் தவறவிட்டது. பின்னர் அது புவியின்  வட்டணையில் 90,000 ×700,000 கிமீ  தொலைவை  மையமாகக் கொண்டிருந்தது. ஏப்ரல் 5  அன்று மாலை 7:45 மணிக்கு மாஸ்கோ வானொலியில் ஒளிபரப்ப  திட்டமிடப்பட்டிருந்த ஒரு விரிவுரை நிகழ்ச்சி  நீக்கப்பட்டது. இந்த விண்கலம் ஏப்ரல் 6 வரை குறைந்ததுட்சம் 183 மெகா எர்ட்சு  அலைவெண்ணில்  தகவலை செலுத்திவந்தது.

## நிலா  மேற்பரப்பு நெருக்க  ஒளிப்படம்
இந்தச்  செய்முறையின் நோக்கம்  நிலா மேற்பரப்பின்  இயல்புகள் குறித்த தகவல்களைப் பெறுவதாகும். இந்த  இயல்புகளில் பள்ளம், கட்டமைப்பு அளவு, பள்ளங்களின் அளவு , பரவலின் அளவு , மேற்பரப்பின்  இயக்க  இயல்புகளின் அளவுகள் , அதாவது தாங்கும் வலிமை , ஒருங்கியைவு , திண்ணிப்பு போன்றவை அடங்கும்.  நிலா மேற்பரப்பு  கூறுபாடுகளை உருவாக்கும் செயல்முறைகளை தீர்மானித்தல்,  ஓர்ந்தறிதல் ஆகியவை இந்த  ஒளிப்படச் செய்முறை நோக்கங்களில் அடங்கும்.

## மேற்கோள்கள்

## வெளி இணைப்புகள்

பகுப்பு:லூனா திட்டம்
பகுப்பு:சோவியத் ஒன்றியம்
பகுப்பு:நிலாவுக்கான பயணத் திட்டங்கள்
பகுப்பு:விண்வெளி தொழில்நுட்பம்
அரியபங்கா ஆறு

**அரியபங்கா ஆறு** (*Hariabhanga River*) இந்தியாவின் மேற்கு வங்காள மாநிலத்தின் வடக்கு 24 பர்கனா மாவட்டத்தில் சுந்தரவனக் காடுகளைச் சுற்றி பாய்கின்ற ஓர் அலை முகத்துவார ஆறாகும். அரிபங்கா ஆறு என்ற பெயராலும் இந்த ஆறு அறியப்படுகிறது. வங்காளதேசத்தின் 64 மாவட்டங்களில் ஒன்றான சத்கீரா மாவட்டத்தின் எல்லையில் அரியபங்கா ஆறு பாய்கிறது. 

இச்சாமதி ஆறு இங்கல்கஞ் பகுதிக்கு கீழே பல துணையாறுகளாகப் பிரிகிறது. இராய்மங்கல், பித்யா, இயில்லா, காளிந்தி மற்றும் இயமுனா ஆகியவை இவற்றில் முதன்மையானவைகளாகும்.  இந்தியாவிற்கும் வங்காளதேசத்திற்கும் இடையிலான பன்னாட்டு எல்லையை அரியபங்கா ஆறு பின்பற்றுகிறது. நியூ மூர் தீவு அரியபங்கா ஆற்றின் முகப்பில் அமைந்துள்ளது.

## மேற்கோள்கள்

பகுப்பு:மேற்கு வங்க ஆறுகள்
பகுப்பு:வங்காள தேச ஆறுகள்
பகுப்பு:வடக்கு 24 பர்கனா மாவட்டம்